Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: hírközlésrõl szóló 2001. évi XL. törvény (Htv.) szabályozza. A Htv. alapján emberi beavatkozás nélküli, automatizált
Paragraph Index: 909

hírközlésrõl szóló 2001. évi XL. törvény (Htv.) szabályozza. A Htv. alapján emberi beavatkozás nélküli, automatizált hívórendszer csak akkor alkalmazható közvetlen üzletszerzési célra, ha ehhez az elõfizetõ elõzetesen hozzájárult. A más módon történõ megkereséshez nem szükséges elõzetes hozzájárulás, azonban közvetlen üzletszerzés célját szolgáló közlemény telefonon vagy egyéb távközlési úton nem továbbítható annak az elõfizetõnek, aki úgy nyilatkozott, hogy nem kíván semmilyen reklámanyagot. (Htv. 64. §) Mind a név- és lakcímadatok, mind a telefonszámok közvetlen üzletszerzési célú felhasználásának van ugyanakkor egy, a Htv.-ben meghatározott korlátja. A törvény alapján a távközlési szolgáltató az elõfizetõ kérésére köteles a telefonkönyvben feltüntetni, hogy az érintett személyes adatai nem használhatók fel közvetlen üzletszerzési célra. Amennyiben a telefonkönyvben ilyen jelzés szerepel, az érintett adatai sem a Kkt. szerinti, sem a Htv. szerinti közvetlen üzletszerzésre nem használhatók fel. Budapest, 2002. október 17. Üdvözlettel: Dr. Péterfalvi Attila (497/K/2002) * * * [Állásfoglalás: a szabálysértési eljárások során helytelen az a gyakorlat, hogy az eljáró szerv határozatain a záró részt követõen feltüntetik a „határozatot kapják” cím alatt valamennyi érintett nevét és címét] […] Tisztelt […]! Az Ön indítványára az adatvédelmi biztos lefolytatta vizsgálatát […] szabálysértési ügyében. (Üsz: 544/2002. szabs. XV. Üi. Zsidei Kinga). […] ellen lopás alapos gyanúja miatt folyik eljárás. A gyanúsított cselekménye az ismételten szabálysértési értékre elkövetett lopási cselekményekre tekintettel alkalmas lopás vétségének a megállapítására, ezért a szabálysértési hatóság áttette az ügyet az elsõ cselekmény helyszíne szerint illetékes rendõrkapitányságnak, a XV. kerületi Rendõrkapitányságnak. Ön azt sérelmezte, hogy az áttételrõl szóló értesítés, melyet megküldtek a gyanúsítottnak is, tartalmazza az Ön nevét és címét.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes